
Здравейте, купили сме си ателие на зелено и в момента е на акт 15. Сделката ще се изповяда при акт 16, когато ще се внесе и последната вноска за жилището. До каква степен ни засягат промените в ЗУТ. Ателието дали става апартамент или остава ателие. По лесно ли се сменя статута на ателието след промените .  

Благодаря за информацията предварително.


 

Какво се променя за ателиетата след промените в ЗУТ,които са на акт 15?
=======================================================================

 

Здравейте, Даниел,


промените в ЗУТ са следните, описани по-долу относно правния режим на ателиета и нямат обратно действие – 


“”Жилищна сграда” е сграда, предназначена за постоянно обитаване, и се състои от едно или повече жилища, които заемат най-малко 60 на сто от нейната разгъната застроена площ. При определяне предназначението на сградата ателиетата се считат за жилища.  

29а. (нова – ДВ, бр. 25 от 2019 г., доп. – ДВ, бр. 16 от 2021 г.) “Сграда със смесено предназначение” е нежилищна сграда, която се състои от самостоятелни обекти с различно предназначение, като при наличие на жилища, те заемат по-малко от 60 на сто от разгънатата и застроена площ. При определяне предназначението на сградата ателиетата се считат за жилища”.


Поздрави,  

адв. Николина Митова  

тел. 0898 303092


